Bunyola

Bunyola és una vila i municipi de Mallorca que es troba a la serra de Tramuntana cap el Raiguer. Confronta amb Valldemossa, Deià, Sóller, Escorca, Alaró, Santa Maria del Camí, Marratxí i Palma. El patró de la vila és sant Mateu i la festa major se celebra la setmana del 21 de setembre. Els nuclis de població són Bunyola, Orient, Baix del Puig, la Coma, la Font Seca i l'entitat local menor de Palmanyola.

Història 

La Guerra Civil a Bunyola, per molt que la vila no tenia cap pes ni interès estratègic, finalment la proximitat a altres viles va produir una sèrie d'accions violentes i sangonoses. A partir del cop d'estat de 1936 començaren les detencions, primerament del batle Joan Nadal i dels seus regidors. Varen demostrar poc afecte pel nou règim, cosa que els va suposar càstigs com ara beure oli de ricí, ser esclavitzats, jurar la bandera bicolor i desfilar amb l'exèrcit. Emili Darder, Llorenç Roses i Bernat Marquès, importants propietaris de grans possessions coneguts pel seu republicanisme progressista, varen ser detinguts i afusellats. Els dirigents del cop d'Estat es varen apropiar dels seus materials, atemoriren el municipi molts d'anys i encara aquesta por segueix vagant per Bunyola. El municipi de Sóller va participar amb els enfrontaments per assegurar-se de tenir tranquil·litat i pau a les viles. Molts de bunyolins i sollerics varen lluitar amb molta força per obtenir una serenitat a tots els habitants del seu entorn.

El llibre "Amb la por al cos" de Xavier Margais Basi reflecteix les conseqüències d'aquesta guerra. Un llibre ple de lluites, emocions i també de satisfacció i alegria. Durant la guerra civil varen lluitar molts de bunyolins que finalment varen acabar amb la guerra, però va dur greus conseqüències, com ara molts de morts i ferits, entre els quals s'incloïen dones i infants, i també una pèrdua de béns materials molt important que va afectar els habitants més poderosos.

Població 
A la següent taula podem observar la distribució demogràfica actual a través de les diferents entitats singulars de població:

Tot i així, és més interessant observar-ne la seva variació històrica, en que s'observa la creixent població que no viu dins cap nucli poblacional a més de la que viu en urbanitzacions com Sa Coma o Sa Font Seca, mentre que la població del nucli de Bunyola es manté relativament constant:

Etimologia 
Hi ha diverses teories sobre l'etimologia del topònim. El nom de Bunyola s'ha dit que podria haver derivat de les paraules següents:
 Vineola: d'origen llatí, significa 'vinya petita'. Segons aquesta teoria, els islàmics l'haurien anomenat Buniola o Bujola.
 Balneola: d'origen llatí, significa 'petits banys'.
 Bunos-bunia: d'origen grec, significa 'muntanya'.
 Bunia, bunyân o banya: d'origen àrab. Aquests termes signifiquen 'construcció de pedra seca' o 'construcció de pedra i calç'.
 Però més que aquestes hipòtesis, de poca o nul·la coherència etimològica i semàntica, és molt més probable que sigui el diminutiu de bony, bonya, 'cim ample de muntanya', explicació ajustada a la realitat fonètica i topogràfica del topònim, que també explicaria el nom del poble de Brunyola (Girona) i els de les possessions de Bunyola de Banyalbufar i de Bunyolí (ciutat de Mallorca).
 Altres grafies documentades són: Bunnola, jazu de Buniola, Bainola, Boinola, Boynola, Buynola, Buyola i Buyolla.

Transports 

El tren de Sóller: aquest tren des del 1912 ha comunicat Palma amb Sóller, passant també per Bunyola. Recorre 27 quilòmetres fins a arribar a la seva destinació, travessant la serra de Tramuntana; així es pot gaudir d'un paisatge meravellós. El tren tarda aproximadament una hora a completar el seu recorregut; actualment és una atracció turística important.

Autobús (TIB): la línia IB-30 dels autobusos del TIB (Transport de les Illes Balears) comunica Palma amb Bunyola, passant per Palmanyola i l'Hospital Joan March (si s'avisa amb antelació, pot arribar fins a Orient). El bus tarda un poc més de mitja hora a fer el seu recorregut.

Referències

Vegeu també 
 Llista de monuments de Bunyola

Enllaços externs 

 Pàgina de l'Ajuntament.
 Informació de l'Institut Balear d'Estadística.